Gabriel de Mortillet

Lui Loranas Gabrielis de Mortiljė (, 1821 m. rugpjūčio 29 d. Meilanas, Ronos–Alpių administracinis regionas, Izero departamentas – 1898 m. rugsėjo 25 d. Sen–Žermenas–en–Lė prie Paryžiaus) – prancūzų archeologas ir antropologas, vienas šiuolaikinės mokslinės archeologijos ir prancūzų antropologijos pradininkų.

Biografija 
Nuo 1878 m. Antropologijos mokyklos profesorius. Dalyvavo 1848 m. revoliucijoje, 1849 m. ištremtas iš Prancūzijos, po 1864 m. amnestijos grįžo. 1885 m. išrinktas Nacionalinio susirinkimo deputatu.

Mokslinė veikla 
Remdamasis paleontologine medžiaga pagal būdingiausius archeologijos paminklus pirmasis suskirstė paleolitą į Ašelio, Lateno, Šelio, Mustjė, Solutro, Orinjako, Madleno ir Robenhauzo kultūrų laikotarpius. Suskirstymas su tam tikrais papildymais naudojamas iki šiol. Jo iniciatyva nuo 1866 m. pradėti rengti tarptautiniai paleontologų kongresai. 1864 m. įsteigė ir iki 1872 m. redagavo žurnalą „Žmogaus pozityviosios ir filosofinės istorijos medžiaga“ (Matériaux pour l'histoire positive et philosophique de l'homme).

Bibliografija 
 Essai d’une classification des cavernes et des stations sous abri, fondée sur les produits de l’industrie humaine (Esė apie urvų ir priedangos gyvenviečių klasifikaciją pagal žmonių gaminius) (1869 m.
 Classification de l’Age de la pierre (Akmens amžiaus klasifikacija) 1872 m.
 Le Préhistorique, antiquité de l’homme, (Senovės žmogaus priešistorė), 1883 m.
 Formation de la nation francaise (Prancūzų tautos formavimasis), 1897 m.

Literatūra 
 Michel Brézillon, Dictionnaire de la préhistoire, Larousse, 1969, ISBN 2-03-075437-4
 Marc Groenen, Pour une histoire de la préhistoire, Éd. J. Millon, 1994, ISBN 2-905614-93-5
 Henri Hubert, Gabriel de Mortillet, Paris, E. Leroux, 1898, 11 pages.
 Günther Junghans, Gabriel de Mortillet, 1821–1898, eine Biographie: Materialien zur Darst. seiner Ideen u. Beitr. zur Erforschung von Ursprung u. Geschichte d. Menschen. Archäologische Berichte 1, Dt. Ges. für Ur- u. Frühgeschichte (Bonn 1987).
 Nathalie Richard, L’invention de la Préhistoire, Presses Pocket, 1992, ISBN 2-266-04243-2
 Nathalie Richard, Le temps transformiste de Gabriel de Mortillet, 1989, / Le temps de la Préhistoire, Société Préhistorique Française, Édition Archeologia, pp. 10-11.
 Pascal Beyls, Gabriel de Mortillet géologue, préhistorien, Grenoble, 1999, (collection „Portraits de Meylan“), 402 p., ISBN 2-9513494-2-4

Šaltiniai

Nuorodos 
 Paminklas Gabrieliui de Mortiljė Lotynų kvartale 

Prancūzijos archeologai
Prancūzijos antropologai